**Naročnik:**

JP VOKA SNAGA d.o.o.

Vodovodna cesta 90

1000 Ljubljana

**Po pooblastilu javno naročilo vodi:**

**JAVNI HOLDING Ljubljana, d.o.o.**

Verovškova ulica 70

1000 Ljubljana

Številka: VKS-178/23

|  |
| --- |
| **RAZPISNA DOKUMENTACIJA** |

ZA ODDAJO JAVNEGA NAROČILA PO POSTOPKU NAROČILA MALE VREDNOSTI

**Dobava komunalnih strojev**

Ljubljana, dne 12. 10. 2023

# 

# POVABILO K ODDAJI PONUDBE

JAVNI HOLDING Ljubljana, d.o.o., Verovškova ulica 70, 1000 Ljubljana, na podlagi pooblastila JP VOKA SNAGA d.o.o., št. VKS-178/23

**vabi**

vse zainteresirane ponudnike, da predložijo svojo ponudbo po zahtevah razpisne dokumentacije za oddajo javnega naročila:

**Dobava komunalnih strojev**

Razpisna dokumentacija natančno določa predmet javnega naročila ter pogoje in merila za izbiro cenovno najugodnejšega ponudnika, s katerim bo sklenjena pogodba za predmetno javno naročilo.

S spoštovanjem!

Direktor

Krištof Mlakar, univ.dipl.prav., l.r.

1. **SPLOŠNA DOLOČILA IN ZAHTEVE** 
   1. **Predmet javnega naročila**

Predmet javnega naročila je dobava komunalnih strojev in orodja, in sicer:

1. Trivretenska samohodna kosilnica 3 kos

1.1. Priključek kosišče 3 kos

2. Več namenska komunalna kosilnica s košem 1 kos

2.1. Priključek kosišče 1 kos

2.2. Priključek mulčar kladivar 1 kos

3. Motorni stroj za krtačenje mahu na tlakovcih in čiščenje podrastja 1 kos

Predmet javnega naročila je podrobno opisan v Tehnični specifikaciji št. VKS-178/23, ki je priloga in sestavni del te razpisne dokumentacije.

Predmet javnega naročila je okoljsko manj obremenjujoče blago, zato pri oddaji javnega naročila upoštevajo določila Uredbe o zelenem javnem naročanju (Ur. l. RS, št. 51/17).

* 1. **Podatki o naročniku**

Naročnik javnega naročila je JP VOKA SNAGA d.o.o. , Vodovodna cesta 90, 1000 Ljubljana ki je na podlagi pooblastila št. VKS-178/23 prenesla v izvedbo postopek oddaje javnega naročila za »Dobavo komunalnih strojev« na JAVNI HOLDING Ljubljana, d.o.o., Verovškova ulica 70, 1000 Ljubljana.

* 1. **Pravna podlaga in opredelitev postopka**

Javno naročilo se izvaja skladno s določbami:

* Zakona o javnem naročanju (Ur. l. RS, št. 91/15; v nadaljevanju: ZJN-3),
* Zakona o pravnem varstvu v postopkih javnega naročanja (Ur. l. RS, št. 43/11, 60/11-ZTP-D, 63/13, 90/14 in 60/17; v nadaljevanju: ZPVPJN),
* Uredbe o zelenem javnem naročanju (Ur. l. RS, št. 51/17),
* ostalih predpisov, ki temeljijo na zgoraj navedenih zakonih ter veljavno zakonodajo, ki se nanaša na predmet javnega naročila.

Naročnik izvaja javno naročilo po postopku naročila male vrednosti v skladu s 47. členom ZJN-3. Naročnik bo o vseh odločitvah v skladu s 90. členom ZJN-3 obvestil ponudnike na način, da bo podpisano odločitev iz tega člena objavil na portalu javnih naročil.

* 1. **Jezik in denarna enota**

Ponudniki predložijo ponudbo v slovenskem jeziku. V kolikor ponudnik v ponudbi priloži dokument ponudbe ali del ponudbe v tujem jeziku, si naročnik pridržuje pravico, da v fazi pregledovanja in ocenjevanja ponudb od ponudnika zahteva, da na lastne stroške (tj. stroške ponudnika) predloži uradne prevode sodnega tolmača za slovenski jezik, dokumentov/dokazil, ki so predloženi v tujem jeziku.

Finančni podatki morajo biti podani v evrih, na do dve (2) decimalni mesti natančno.

* 1. **Dodatna pojasnila ponudnikom**

Dodatna pojasnila ali vprašanja o razpisni dokumentaciji lahko zainteresirani ponudniki zahtevajo samo preko Portala javnih naročil, vendar najkasneje do šest (6) koledarskih dni pred potekom roka za predložitev ponudb. Odgovori oziroma pojasnila bodo objavljeni na spletnem naslovu podjetja JAVNI HOLDING Ljubljana, d.o.o. (<http://www.jhl.si/javna-narocila-iz-podjetij>) na mestu, kjer je objavljena razpisna dokumentacija ter na Portalu javnih naročil, najkasneje šest (6) koledarskih dni pred rokom za oddajo ponudbe, pod pogojem, da bo zahteva posredovana pravočasno. Na drugače posredovane zahteve za dodatna pojasnila ali vprašanja naročnik ni dolžan odgovoriti.

* 1. **Variantna/opcijska ponudba**

Naročnik ne dopušča predložitve variantne in opcijske ponudbe. Naročnik bo tako ponudbo zavrnil kot nedopustno.

* 1. **Rok za predložitev ponudb**

Ponudnik nosi vse stroške priprave in predložitve ponudbe. Rok za predložitev ponudb je najkasneje do **četrtek, dne 26. 10. 2023 do 12. ure**.

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/eJN2>, v skladu s **poglavjem 6** te razpisne dokumentacije.

* 1. **Odpiranje ponudb**

Odpiranje ponudb bo potekalo avtomatično v informacijskem sistemu e-JN dne v četrtek**, dne 26. 10. 2023 ob 14. uri** na spletnem naslovu [https://ejn.gov.si/eJN2](https://ejn.gov.si/mojejn).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

* 1. **Pogodba**

Pogodbo z izbranim ponudnikom bo podpisal zakoniti zastopnik naročnika.

Pogodba se bo pred podpisom vsebinsko prilagodil le glede na to, ali bo izbrani ponudnik predložil skupno ponudbo in podobno.

V skladu s šestim odstavkom 14. člena Zakona o integriteti in preprečevanju korupcije (Uradni list RS, št. 69/11-UPB2; v nadaljevanju ZIntPK) je dolžan izbrani ponudnik na poziv naročnika, pred podpisom pogodbe, predložiti izjavo ali podatke o udeležbi fizičnih in pravnih oseb v lastništvu izbranega ponudnika, ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe z izbranim ponudnikom **(Obrazec 1 k Prilogi 3/1**). Če bo ponudnik predložil lažno izjavo oziroma bo dal neresnične podatke o navedenih dejstvih, bo to imelo za posledico ničnost pogodbe. Izjavo bodo morali podati tudi ostali gospodarski subjekti, ki nastopajo v ponudbi skupaj s ponudnikom. Ponudnik lahko **Obrazec 1 k Prilogi 3/1** priloži že v ponudbi.

Vzorec pogodbe je kot Priloga 6 sestavni del te razpisne dokumentacije. Ponudnik potrdi, da se strinja z vsebino pogodbe s podpisom **Priloge 3/1**.

* 1. **Pravno varstvo**

Ponudnikom je zagotovljeno pravno varstvo skladno z določbami Zakona o pravnem varstvu v postopkih javnega naročanja.

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če zakon, ki ureja javno naročanje, ali ZPVPJN določa drugače.

Kadar se zahtevek za revizijo nanaša na vsebino objave, povabilo k oddaji ponudb ali razpisno dokumentacijo, znaša taksa 2.000 eurov. Gospodarski subjekt (vlagatelj) je dolžan ob vložitvi zahtevka za revizijo vplačati takso na transakcijski račun št. SI56 0110 0100 0358 802, sklic 11 16110-7111290-XXXXXXLL (prvih šest številk je zaporedna številka objave na enotnem informacijskem portalu javnih naročil, ki jo vlagatelj vpiše sam, zadnji dve številki pa pomenita oznako leta).

Zahtevek za revizijo mora biti sestavljen v skladu z določili 15. člena ZPVPJN, vloži se pisno neposredno pri naročniku, po pošti priporočeno ali priporočeno s povratnico. Vlagatelj mora zahtevku za revizijo priložiti potrdilo o plačilu takse. Zahtevek za revizijo se vloži v roku iz 25. člena ZPVPJN.

* 1. **Pregled, ocenjevanje ponudb in pogajanja**

Naročnik bo pred oddajo javnega naročila preveril obstoj in vsebino podatkov oziroma drugih navedb iz ponudbe ponudnika, kateremu se je odločil oddati javno naročilo. Naročnik bo opravil pregled in ocenjevanje ponudb ter javno naročilo oddal na način, kot je opredeljeno v določilih 89. člena ZJN-3.

Naročnik bo v postopek oddaje javnega naročila vključil pogajanja. Element pogajanj bo skupna ponudbena vrednost.

* 1. **Zaupnost podatkov**

Naročnik zagotavlja javnost in zaupnost podatkov skladno s 35. členom ZJN-3, ob upoštevanju določb zakona, ki ureja varstvo osebnih podatkov, tajne podatke ali gospodarske družbe.

Podatki, ki jih bo ponudnik v skladu z zakonom, ki ureja gospodarske družbe, varstvo osebnih podatkov ali tajne podatke, upravičeno označil kot zaupne ali poslovno skrivnost, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek. Ti podatki ne bodo objavljeni na odpiranju ponudb, niti v nadaljevanju postopka ali kasneje. Naročnik bo v celoti odgovoren za varovanje zaupnosti tako dobljenih podatkov.

* 1. **Jamstvo za napake**

Izbrani ponudnik, s katerim bo naročnik sklenil pogodbo, bo moral jamčiti za odpravo vseh vrst napak na predmetu javnega naročila, skladno z določili Obligacijskega zakonika.

* 1. **Celovitost ponudbe**

Ponudnik mora ponuditi blago skladno z zahtevami razpisne dokumentacije. Ponudba mora biti podana v skladu s tehnično specifikacijo in opisom predmeta javnega naročila ter z vsemi ostalimi zahtevami in pogoji naročnika, navedenimi v razpisni dokumentaciji.

V primeru, da predmet ponudbe ne bo v skladu z vsemi zahtevami in pogoji razpisne dokumentacije, bo naročnik tako ponudbo izključil iz sodelovanja v postopku oddaje javnega naročila.

* 1. **Skupna ponudba**

Ponudbo lahko predloži skupina ponudnikov, ki morajo predložiti akt o skupni izvedbi naročila (za Prilogo 1). Navedeni akt mora opredeliti:

* medsebojno odgovornost posameznih članov skupine za izvedbo naročila znotraj skupine,
* neomejeno solidarno odgovornost članov skupine do naročnika glede vseh obveznosti,
* glavnega nosilca izvedbe obveznosti, s katerim bo naročnik komuniciral,
* nosilca finančnih obračunov in transakcij z navedbo transakcijskega računa, preko katerega se bo izvajalo plačevanje izvedenih obveznosti,
* nosilca zavarovanja obveznosti iz naslova dobre izvedbe del,
* določila v primeru izstopa partnerja,
* pooblastilo vodilnemu partnerju,
* opredelitev deležev in področje dela.

V primeru skupne ponudbe, pogodbo podpišejo vsi partnerji v skupni ponudbi. Vsak član skupine ponudnikov v okviru skupne ponudbe odgovarja naročniku neomejeno solidarno.

* 1. **Ponudbena vrednost**

Ponudbena cena mora biti izražena v evrih, zaokrožena na dve (2) decimalni mesti (**Priloga 2/1**).

V ponudbeni ceni ponudnika morajo biti zajeti vsi materialni in nematerialni stroški, ki so potrebni za kvalitetno izvedbo obveznosti izvajalca, upoštevajoč opis predmeta javnega naročila in vse zahteve naročnika, navedene v razpisni dokumentaciji, vključno z vsemi dajatvami, taksami, trošarinami, morebitnimi carinami in stroški pridobitve zahtevani dokumentacije, stroški prevoza, stroški homologacije, stroški dostave blaga na naslov kupca, tj. Cesta dveh cesarjev 111, 1000 Ljubljana in stroški usposabljanja za uporabo in vzdrževanje (praktično in teoretično) v skladu z navodili proizvajalca delovne opreme in izdajo potrdil o usposabljanjih.

Ponudnik mora v **Prilogi 2/2** navesti servise za ponujeno blago.

Ponudnik v Prilogo »POVZETEK PREDRAČUNA« vpiše skupno ponudbeno vrednost blaga. Ponudnik v Prilogi 2/1 izpolni ponudbeni predračun in ga priloži ponudbi. Ponudnik mora v ponudbeni predračun vpisati ceno na enoto mere v EUR brez DDV za posamezno postavko in ponudbeno ceno za količino posamezne postavke.

Ponudnik mora v priloženem ponudbenem predračunu (**Priloga 2/1**) izpolniti vse postavke. V primeru, da ponudnik v obrazec ponudbenega predračuna za katero od postavk ne vnese cene na enoto mere ali vnese vrednost »0« (nič), bo naročnik štel, da je vrednost navedene postavke upoštevana v skupni ponudbeni ceni v EUR brez DDV oziroma da navedeno postavko ponuja brezplačno.

1. **TEHNIČNA SPECIFIKACIJA TER OSTALI PONUDBENI POGOJI IN ZAHTEVE**
   1. **Tehnična specifikacija**

Predmet javnega naročila je podrobno opisan v dokumentu VKS-178/23 Minimalne tehnične zahteve, ki je priloga in sestavni del te razpisne dokumentacije.

* 1. **Tehnična dokumentacija**

Ponudnik za **Prilogo 5/1** na lastnih obrazcih priloži tehnično dokumentacijo za predmet javnega naročila.

Tehnična dokumentacija mora vsebovati:

* dokumentacijo, iz katere so razvidne tehnične zahteve (tehnični podatki), ki so zahtevane v razpisni dokumentaciji (priloži ponudnik ob oddaji ponudbe),
  1. **Zahteve po Uredbi o zelenem javnem naročanju**

Ponudnik mora izkazati, da ponujeno blago izpolnjuje tudi naslednje zahteve:

1. Če ima stroj motor z notranjim izgorevanjem, mora biti ta zasnovan tako, da lahko deluje na eno ali več naslednjih vrst goriva:

* neosvinčen bencin z vsebnostjo benzena < 1,0 % volumenskega delež,
* bencin alkilat,
* dizelsko olje razreda A ali
* motorno gorivo na osnovi biogoriva.

Zahteva velja za vse blago, ki za delovanje potrebujejo gorivo.

**Način dokazovanja**:

Ponudnik mora k ponudbi (**Priloga 5/2**) priložiti:

* izjavo, da bo pri izvedbi storitve izpolnil zahtevo ali
* potrdilo da ima blago znak za okolje tipa I ali
* potrdilo neodvisne akreditirane ustanove ali
* tehnično dokumentacijo proizvajalca, iz katere izhaja, da so zahteve izpolnjene ali
* ustrezno dokazilo, iz katerega izhaja, da so zahteve izpolnjene.

|  |
| --- |
| 1. Zasnova stroja mora omogočati ponovno polnjenje in čiščenje brez razlitja ali uhajanja goriva. Med običajnim čiščenjem olje ne sme uhajati, motor pa je zasnovan tako, da omogoča zamenjavo olja brez razlitja.   Zahteva velja za vse blago, ki za delovanje potrebujejo gorivo.  **Način dokazovanja**:  Ponudnik mora k ponudbi (**Priloga 5/2**) priložiti:   * izjavo, da bo pri izvedbi storitve izpolnil zahtevo ali * potrdilo, da ima blago znak za okolje tipa I, ali * potrdilo neodvisne akreditirane ustanove ali * potrdilo, da je bil stroj preskušen v skladu z ISO ali enakovrednim standardom, ali * tehnično dokumentacijo proizvajalca, iz katere izhaja, da so zahteve izpolnjene ali * ustrezno dokazilo, iz katerega izhaja, da so zahteve izpolnjene. |

* 1. **Ogled**

Naročnik si pridržuje pravico, da po pregledu prispelih ponudb in pred odločitvijo o izbiri najugodnejšega ponudnika, pozove ekonomsko najugodnejšega ponudnika, da mu omogoči ogled in preizkus ponujenih strojev in orodja.

* 1. **Rok dobave**

Rok dobave je šestdeset (60) dni od dneva sklenitve pogodbe.

* 1. **Prevzem blaga**

Prevzem se bo opravil na lokaciji naročnika, fco. lokacija kupca (Cesta dveh cesarjev 111, 1000 Ljubljana).

Ponujeno blago mora ob prevzemu uspešno opraviti vizualni pregled, pregled vseh zahtevanih tehničnih zahtev in funkcionalnosti, preizkus delovanja s testno vožnjo.

Vse navedeno se opravi pri prevzemu blaga na lokaciji naročnika in zapiše v prevzemnem zapisniku. Prevzemni zapisnik naročnik in ponudnik podpišeta ob uspešnem prevzemu.

V kolikor se ugotovijo pomanjkljivosti na stroju ali orodju oz. njegovi funkcionalnosti (ali če ponudnik ni dostavil vseh ustreznih dokumentov) se ponudnik obveže le-te odpraviti na svoje stroške v roku pet (5) dni od datuma na prevzemnem zapisniku. Prevzemni zapisnik naročnik podpiše po odpravi vseh ugotovljenih pomanjkljivosti na vozilu.

Izbrani ponudnik bo dolžan najkasneje ob prevzemu strojev in orodja kupcu predati vso dokumentacijo v skladu z veljavnimi predpisi, ki je potrebna za takojšnjo registracijo in nemoteno uporabo dobavljenega blaga.

* 1. **Servisiranje in rezervni deli**

Ponudnik mora zagotoviti servis za garancijsko in izven garancijsko servisiranje za blago v Republiki Sloveniji.

Ponudnik mora za ponujeno blago in izvedbo vseh servisnih storitev, zagotavljati rezervne dele v skladu z določili razpisne dokumentacije in veljavno zakonodajo. Pooblaščeni servis na območju Republike Slovenije mora obstajati v trenutku oddaje ponudbe. Ponudnik mora zagotavljati izvedbo servisnih storitev in dobavo rezervnih delov še 7 (sedem) let od dneva pravilnega prevzema predmeta pogodbe.

* 1. **Garancijske zahteve**

Garancijski rok za komunalne stroje je štiriindvajset (24) mesecev od dneva pravilnega prevzema.

Ponudnik se obvezuje, da bo vse okvare in napake predmeta pogodbe v času garancijske dobe, odpravljal na lastne stroške in v roku treh (3) delovnih dni od pisnega (priporočena pošta, faks, elektronska pošta) reklamacijskega obvestila naročnika.

1. **UGOTAVLJANJE SPOSOBNOSTI**

Za ugotavljanje sposobnosti mora ponudnik izpolnjevati pogoje in zahteve skladno z določbami ZJN-3, ter pogoje in zahteve, ki so določene v tej razpisni dokumentaciji.

Naročnik si pridržuje pravico, da v času pregleda ponudb in vse do sklenitve pogodbe od ponudnika zahteva predložitev dokazil ali del dokazil v zvezi z navedbami v izjavah, ki izkazujejo izpolnjevanje zahtevanih pogojev, predložitev morebiti potrebnih pooblastil za preveritev izpolnjevanje zahtevanih pogojev oziroma podatkov, predložitev podatkov o naslovih, kjer je mogoče preveriti izpolnjevanje pogojev oziroma vse potrebno za pregled in preveritev ponudb.

Če ni v teh navodilih za posamezne dokumente drugače določeno, zadošča predložitev kopij zahtevanih dokumentov. Naročnik si pridržuje pravico do vpogleda v originalne dokumente.

Obrazci izjav, ki jih mora predložiti ponudnik v ponudbi, so del dokumentacije. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev.

V skladu s tretjim odstavkom 47. člena ZJN-3 naročniku ni treba preveriti obstoja in vsebine navedb v ponudbi, razen če dvomi o resničnosti ponudnikovih izjav. Naročnik bo v tem primeru preveril ponudbo ponudnika v skladu z določili ZJN-3, od ponudnika pa ima pravico zahtevati dokazila ali soglasja, ki bodo izkazovala, da je obstoj in vsebina navedb v ponudbi ponudnika resnična.

* 1. **Razlogi za izključitev**

*Ponudnik mora izpolnjevati zahtevane pogoje v točki 3.1.*

A: Razlogi, povezani s kazenskimi obsodbami

Naročnik bo iz sodelovanja v postopku javnega naročanja izključil gospodarski subjekt, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21 in 105/22 – ZZNŠPP; v nadaljnjem besedilu: KZ-1) ali za primerljiva kazniva dejanja, ki so jih izrekla tuja sodišča, in so opredeljena v prvem odstavku 75. člena ZJN-3.

Dokazilo:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

Osebe, ki so člani upravnega, vodstvenega ali nadzornega organa ponudnika, partnerja v primeru skupne ponudbe, podizvajalca in subjekta, katerega zmogljivosti uporablja ponudnik ali ki imajo pooblastila za njegovo zastopanje ali odločanje ali nadzor v njem, morajo izpolniti in podpisati Prilogo 3/2.

B: Razlogi, povezani s plačilom davkov ali prispevkov za socialno varnost

Naročnik bo iz sodelovanja v postopku javnega naročanja izključil gospodarski subjekt, če bo pri preverjanju v skladu s 77., 79. in 80. členom ZJN-3 ugotovi, da gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 evrov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dneva oddaje ponudbe ali prijave.

Dokazilo:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

C: Razlogi, povezani z insolventnostjo, nasprotjem interesov ali kršitvijo poklicnih pravil

Naročnik bo iz sodelovanja v postopku javnega naročanja izključil gospodarski subjekt tudi v naslednjih primerih:

* če lahko naročnik na kakršen koli način izkaže kršitev obveznosti iz drugega odstavka 3. člena ZJN-3;
* če se je nad gospodarskim subjektom začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami;
* če lahko naročnik z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta;
* če izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3 ni mogoče učinkovito odpraviti z drugimi, blažjimi ukrepi;
* če so se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije.

Dokazilo:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

D: Nacionalni razlogi za izključitev

Naročnik bo iz posameznega postopka javnega naročanja izključil gospodarski subjekt:

* če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja;
* če je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Dokazilo:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

* 1. **Pogoji za sodelovanje**
     1. **Ustreznost za opravljanje poklicne dejavnosti**

Gospodarski subjekt mora biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU.

Če morajo imeti gospodarski subjekti določeno dovoljenje ali biti člani določene organizacije, da lahko v svoji matični državi opravljajo določeno storitev, lahko naročnik v postopku za oddajo javnega naročila storitev od njih zahteva, da predložijo dokazilo o tem dovoljenju ali članstvu.

**Pogoj mora izpolniti ponudnik.**

Dokazila:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

* + 1. **Reference**

Naročnik je upravičen pred sprejemom odločitve o izbiri opraviti poizvedbe o navedenih referencah. Če navedene reference ne izkazujejo resničnega stanja, jih naročnik ne bo upošteval.

Gospodarskim subjektom se bodo priznale reference le za tiste dobave, ki so jih neposredno izvedli sami.

Ponudnik mora izkazati, da je v zadnjih treh (3) letih šteto do datuma, določenega za oddajo ponudb, kvalitetno in v skladu s pogodbenimi določili/določili okvirnega sporazuma oz. naročilnice, za enega končnega kupca dobavil komunalne stroje, ki so predmet ponudbe, v skupni vrednosti najmanj 80.000,00 EUR brez DDV. Ponudnik mora predložiti vsaj eno (1) referenco.

Dokazila:

* Izpolnjena in podpisana (potrjen obrazec) **Priloga 4/1** »SEZNAM REFERENC«.
* Izpolnjena in podpisana (potrjen obrazec) **Priloga 4/2** »POTRDITEV REFERENC S STRANI POSAMEZNIH NAROČNIKOV«. Ponudnik lahko namesto Priloge 4/2 priloži tudi lasten obrazec, iz katerega bo razvidno izpolnjevanje zahtev.

Za reference, katerih referenčni naročnik je JP VOKA SNAGA d.o.o. ni potrebno predložiti potrjene Priloge 4/2.

* 1. **Ostale zahteve in pogoji naročnika**

Ponudnik, skupina ponudnikov v okviru skupne ponudbe, vsi v ponudbi navedeni podizvajalci ter subjekti, katerega zmogljivost bo ponudnik uporabil, ne sme/jo biti uvrščen/i na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Ur. l. RS, št. 69/11-UPB2, v nadaljevanju: ZIntPK), naročniki ne smejo sodelovati.

Dokazilo:

Izpolnjena in podpisana Priloga 3/1 – »UGOTAVLJANJE SPOSOBNOSTI – Izjava ponudnika« (in partnerja v primeru skupne ponudbe).

1. **FINANČNA ZAVAROVANJA**
   1. **Zavarovanje dobre izvedbe obveznosti**

Izbrani ponudnik bo moral ob sklenitvi pogodbe oziroma v roku petih (5) dni od sklenitve pogodbe predložiti naročniku podpisano in žigosano bianko menico z izpolnjeno, podpisano in žigosano menično izjavo za zavarovanje dobre izvedbe obveznosti, v višini 7.000,00 EUR (z besedo: sedemtisoč evrov in 00/100) z dobo veljavnosti še trideset (30) dni po uspešnem prevzemu blaga.

V kolikor izbrani ponudnik ne bo izpolnjeval svojih obveznosti, bo lahko naročnik unovčil finančno zavarovanje dobre izvedbe obveznosti in odstopil od pogodbe, brez kakršnekoli obveznosti do izbranega ponudnika. Naročnik bo pred unovčenjem zavarovanja izbranega ponudnika pisno pozval k izpolnjevanju obveznosti in mu določil rok za izpolnitev.

V kolikor izbrani ponudnik, ob sklenitvi pogodbe oziroma v roku petih (5) koledarskih dni in naknadnem naročnikovem pozivu ne bo predložil zavarovanja dobre izvedbe obveznosti, se šteje da odstopa od sklenitve pogodbe in velja, da pogodba ni bila nikoli sklenjena.

Vzorec menične izjave za zavarovanja dobre izvedbe obveznosti je priloga razpisne dokumentacije (Priloga 7/1).

* 1. **Zavarovanje odprave napak v garancijski dobi**

Ob dobavi blaga bo izbrani ponudnik dolžan naročniku predložiti podpisano in žigosano bianko menico z izpolnjeno, podpisano in žigosano menično izjavo za zavarovanje za odpravo napak v garancijski dobi, v višini 7.000,00 EUR (z besedo: sedem tisoč evrov in 00/100), z dobo veljavnosti še 24 mesecev od uspešno opravljenega prevzema blaga.

Vzorec menične izjave za odpravo napak v garancijski dobi je priložen v **Prilogi 7/2**.

1. **MERILO ZA IZBIRO PONUDNIKA**

Merilo za izbiro ekonomsko najugodnejše ponudbe **je najnižja ponudbena cena brez DDV.**

1. **NAVODILA PONUDNIKOM ZA PREDLOŽITEV PONUDB in VSEBINA PONUDBE**

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je objavljen na spletnem naslovu <https://ejn.gov.si/ponudba/pages/aktualno/vec_informacij_ponudniki.xhtml>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v sistemu e-JN pooblaščen za oddajanje ponudb, ponudbo odda s klikom na gumb »Oddaj«. Sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika (Ur. l. RS, št. 97/07 – uradno prečiščeno besedilo, 64/16 – odl. US in 20/18 – OROZ631)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

**6.1. Vsebina ponudbene dokumentacije**

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da fotokopije priloženih listin ustrezajo originalu. V nasprotnem primeru ponudnik naročniku odgovarja za vso škodo, ki mu je nastala.

Ponudbena dokumentacija, ki jo naročnik zahteva z javnim razpisom in jo mora ponudnik naložiti v informacijski sistem e-JN je navedena v nadaljevanju:

|  |
| --- |
| POVZETEK PREDRAČUNA - PONUDBA |

Ponudnik v sistem e-JN v razdelek »Skupna ponudbena vrednost« v zato namenjen prostor vpiše skupni ponudbeni znesek brez davka v EUR in znesek davka v EUR. Znesek skupaj z davkom v EUR se izračuna samodejno. V del »Predračun« pa naloži izpolnjeno in podpisano Prilogo »POVZETEK PREDRAČUNA **–** PONUDBA« v pdf. obliki/formatu. »Skupna ponudbena vrednost«, ki bo vpisana v istoimenski razdelek in dokument (Priloga »POVZETEK PREDRAČUNA **–** PONUDBA«), ki bo naložen kot predračun v del »Predračun«, bosta razvidna in dostopna na javnem odpiranju ponudb.

V primeru razhajanj med podatki navedenimi v razdelku »Skupna ponudbena vrednost«, podatki v Prilogi »POVZETEK PREDRAČUNA **–** PONUDBA« - naloženim v razdelek »Skupna ponudbena cena«, del »Predračun«, in Prilogo »PONUDBENI PREDRAČUN« - naloženim v razdelek »Dokumenti«, del »Ostale priloge«, kot veljavni štejejo podatki v dokumentu, ki je predložen v razdelku »Dokumenti«, del »Ostale priloge«.

|  |
| --- |
| IZJAVA – GOSPODARSKI SUBJEKT |

Ponudnik obrazec iz razpisne dokumentacije izpolni, ter ga v .pdf formatu naloži na informacijski sistem e-JN **v razdelek »DOKUMENTI«, del »IZJAVA – ponudnik« - *Priloga 3/1***.

V primeru skupne ponudbe, uporabe zmogljivosti drugih subjektov in/ali podizvajalcev mora ponudnik v informacijskem sistemu e-JN v **razdelek »SODELUJOČI«, del »IZJAVA – ostali sodelujoči«** naložiti izpolnjen obrazec IZJAVA - GOSPODARSKI SUBJEKT za vsakega od ostalih sodelujočih. Izjavo je potrebno izpolniti, podpisati, žigosati in priložiti v .pdf formatu.

* **OSTALA PONUDBENA DOKUMENTACIJA**

Ponudnik v informacijskem sistemu e-JN **v razdelek »Drugi dokumenti«** naloži ostalo ponudbeno dokumentacijo, ki je zahtevana s to razpisno dokumentacijo, vključno s celotnim ponudbenim predračunom.

Spodaj zahtevana ponudbena dokumentacija mora biti **priložena v .pdf formatu** (sken celotne ponudbe z izpolnjenimi, podpisanimi in žigosanimi ponudbenimi listinami). Ponudnik lahko fizični podpis nadomesti z elektronskim podpisom, v kolikor informacijski sistem e-JN to dopušča in ni drugače določeno z razpisno dokumentacijo (v tem primeru žigosanje ni potrebno). Priloga »Potrditev referenc s strani posameznih naročnikov« mora biti podpisana (potrjena) s strani referenčnega naročnika. Celoten ponudbeni predračun mora biti priložen tudi v excel formatu. Ponudniki so obvezani priložiti vse priloge, razen če v posamezni prilogi ni drugače navedeno.

V primeru razhajanj med podatki v Povzetku predračuna - naloženim v razdelek »Predračun«, in celotnim Predračunom - naloženim v razdelek »Drugi dokumenti«, kot veljavni štejejo podatki v celotnem predračunu, naloženim v razdelku »Drugi dokumenti«.

**Ostala ponudbena dokumentacija je sestavljena iz naslednjih dokumentov (prilog):**

|  |  |  |  |
| --- | --- | --- | --- |
|  | PODATKI O PONUDNIKU | ***Priloga*** | ***1*** |

Prilogo je potrebno izpolniti, podpisati in žigosati. V primeru skupne ponudbe morajo razmnožen obrazec Priloge 1 izpolniti vsi ponudniki – partnerji. K tej prilogi se priloži tudi pravni akt o skupni izvedbi naročila.

|  |  |  |
| --- | --- | --- |
|  | PREDRAČUN | ***Priloga 2/1*** |

Ponudnik mora za Prilogo priložiti izpolnjen in podpisan ponudbeni predračun.

|  |  |  |
| --- | --- | --- |
|  | SERVISI IN DOBAVITELJI REZERVNIH DELOV V REPUBLIKI SLOVENIJI | ***Priloga 2/2*** |

Ponudnik za to stranjo priloži izpolnjeno prilogo z navedbo servisov v Republiki Sloveniji.

|  |  |  |
| --- | --- | --- |
|  | UGOTAVLJANJE SPOSOBNOSTI – Fizične osebe | ***Priloga 3/2*** |

Izjavo izpolnijo in podpišejo VSE osebe, ki so člani upravnega, vodstvenega ali nadzornega organa gospodarskega subjekta (ponudnika) ali ki imajo pooblastila za njegovo zastopanje ali odločanje ali nadzor v njem.

|  |  |  |  |
| --- | --- | --- | --- |
|  | SEZNAM REFERENC | ***Priloga*** | ***4/1*** |

Ponudnik v Prilogo vpiše seznam referenc.

|  |  |  |  |
| --- | --- | --- | --- |
|  | POTRDITEV REFERENC S STRANI POSAMEZNIH NAROČNIKOV | ***Priloga*** | ***4/2*** |

Ponudnik mora v ponudbi priložiti izpolnjeno in podpisano (potrjen obrazec) Prilogo 4/2 »Potrditev referenc s strani posameznih naročnikov«.

|  |  |  |  |
| --- | --- | --- | --- |
|  | TEHNIČNA DOKUMENTACIJA | ***Priloga*** | ***5/1*** |

Ponudnik za to stranjo priloži dokazila v skladu s tč. 2.2. razpisne dokumentacije.

|  |  |
| --- | --- |
| IZPOLNJEVANJE ZAHTEVE PO UREBI O ZELENEM JAVNEM NAROČANJU | ***Priloga 5/2*** |

Ponudnik za to stranjo priloži dokazila, da ponujeno blago izpolnjuje zahteve po Uredbi o zelenem javnem naročanju.

|  |  |  |  |
| --- | --- | --- | --- |
|  | VZOREC POGODBE | ***Priloga*** | ***6*** |

Razpisni dokumentaciji je priložen vzorec pogodbe. Vzorca pogodbe ni potrebno prilagati v ponudbi. Ponudnik s podpisom Priloge 3/1 potrdi, da se strinja z vsebino pogodbe.

|  |  |  |  |
| --- | --- | --- | --- |
|  | ZAVAROVANJE DOBRE IZVEDBE POGODBENIH OBVEZNOSTI | ***Priloga*** | ***7/1*** |

Razpisni dokumentaciji je priložen vzorec menične izjave za zavarovanje dobre izvedbe pogodbenih obveznosti. Vzorca zavarovanja ni potrebno prilagati v ponudbi.

|  |  |  |
| --- | --- | --- |
|  | ZAVAROVANJE ODPRAVE NAPAK V GARANCIJSKI DOBI | ***Priloga 7/2*** |

Razpisni dokumentaciji je priložen vzorec menične izjave za zavarovanje odprave napak v garancijski dobi. Vzorca zavarovanja ni treba prilagati ponudbi.

|  |  |
| --- | --- |
|  | **POVZETEK PREDRAČUNA** |

**Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(naziv ponudnika)*

oddajamo **PONUDBO št.:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za javno naročilo št. **VKS-178/23 – Dobava komunalnih strojev**

1. **SKUPNA PONUDBENA VREDNOST**

|  |  |
| --- | --- |
| **Skupna ponudbena vrednost v EUR brez DDV** | **EUR** |

2. VELJAVNOST PONUDBE: 31. 1. 2024

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Naziv ponudnika)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime in priimek ter podpis odgovorne osebe)

|  |  |  |  |
| --- | --- | --- | --- |
|  | PODATKI O PONUDNIKU | ***Priloga*** | ***1*** |

**VKS-178/23 – Dobava komunalnih strojev**

|  |  |
| --- | --- |
| Naziv ponudnika |  |
|  |  |

|  |  |
| --- | --- |
| Naslov ponudnika |  |
|  |  |

|  |  |
| --- | --- |
| Zakoniti zastopnik (podpisnik pogodbe) |  |
| * funkcija |  |

|  |  |
| --- | --- |
| Kontaktna oseba |  |
| * funkcija |  |
| * telefon |  |
| * telefax |  |
| * e-mail |  |

|  |  |
| --- | --- |
| Transakcijski račun |  |
| Matična banka |  |
| ID številka za DDV |  |
| Finančni urad |  |
| Matična številka |  |

|  |  |  |
| --- | --- | --- |
|  |  |  |
| (Kraj, datum) | Žig | (Naziv in podpis ponudnika) |

***Navodilo:*** *V primeru, da odda več ponudnikov skupno ponudbo, morajo razmnožen obrazec Priloge 1 izpolniti vsi ponudniki – partnerji. V primeru skupne ponudbe ponudniki za to stranjo priložijo pravni akt o skupni izvedbi naročila, podpisan in žigosan s strani vseh ponudnikov, ki sodelujejo pri izvedbi naročila.*

**PREDRAČUN Priloga 2/1**

|  |  |  |  |  |
| --- | --- | --- | --- | --- |
| **Naziv blaga** | **Enota mere** | **Količina** | **Cena na enoto mere v EUR brez DDV** | **Skupaj v EUR brez DDV** |
| 1. Trivretenska samohodna kosilnica | Kos | 3 |  |  |
| * 1. Priključek kosišče | Kos | 3 |  |  |
| 1. Več namenska komunalna kosilnica s košem | Kos | 1 |  |  |
| * 1. Priključek kosišče | Kos | 1 |  |  |
| * 1. Priključek mulčar kladivar | Kos | 1 |  |  |
| 1. Motorni stroj za krtačenje mahu na tlakovcih in čiščenje podrastja | Kos | 1 |  |  |
| SKUPAJ |  |  |  |  |

|  |  |  |  |
| --- | --- | --- | --- |
|  | SERVISI IN DOBAVITELJI REZERVNIH DELOV V REPUBLIKI SLOVENIJI | ***Priloga*** | ***2/2*** |

|  |  |
| --- | --- |
| **Naziv blaga** | **Servis v Republiki Sloveniji** |
| 1. Trivretenska samohodna kosilnica |  |
| * 1. Priključek kosišče |  |
| 1. Več namenska komunalna kosilnica s košem |  |
| * 1. Priključek kosišče |  |
| * 1. Priključek mulčar kladivar |  |
| 1. Motorni stroj za krtačenje mahu na tlakovcih in čiščenje podrastja |  |

|  |  |  |  |
| --- | --- | --- | --- |
|  | UGOTAVLJANJE SPOSOBNOSTI – Izjava ponudnika (partnerja) | ***Priloga*** | ***3/1*** |

V zvezi z javnim naročilom št. **VKS-178/23 – Dobava komunalnih strojev**, kot **ponudnik/partner \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(navedba ponudnika/partnerja)*

**IZJAVLJAMO,**

1. **Razlogi za izključitev**
   1. da nam (gospodarskem subjektu) ni bila izrečena pravnomočna sodba, ki ima elemente naslednjih kaznivih dejanj, ki so opredeljena v prvem odstavku 75. člena ZJN-3;
   2. da izpolnjujemo obvezne dajatve in druge denarne nedavčne obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri imamo sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 evrov ali več in da imamo na dan oddaje prijave/ponudbe predložene vse obračune davčnih odtegljajev za dohodke iz delovnega razmerja za obdobje zadnjih petih let do dne oddaje prijave/ponudb;
   3. da na dan, ko je potekel rok za oddajo ponudb, nismo izločeni iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja;
   4. da nam v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države pri njem ni ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek;
   5. da nismo kršili obveznosti iz drugega odstavka 3. člena ZJN-3;
   6. da bomo pri izvedbi storitve izpolnili zahteve Uredbe o zelenem javnem naročanju (Uradni list RS, št. 51/17)
   7. da nad nami ni začet postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, naših sredstev ali poslovanja ne upravlja upravitelj ali sodišče, naše poslovne dejavnosti niso začasno ustavljene, v skladu s predpisi druge države nad nami ni začet postopek ali pa je nastal položaj z enakimi pravnimi posledicami;
   8. da nismo zagrešili hujšo kršitev poklicnih pravil, zaradi česar je omajana naša integriteta;
   9. dne obstaja izkrivljanja konkurence zaradi predhodnega sodelovanja gospodarskih subjektov pri pripravi postopka javnega naročanja v skladu s 65. členom ZJN-3;

1.10. da se pri prejšnji pogodbi o izvedbi javnega naročila sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije;

1. **Pogoji za sodelovanje**
   1. da smo sposobni za opravljanje poklicne dejavnosti oziroma imamo registrirano dejavnost oziroma smo vpisani v enega od poklicnih ali poslovnih registrov, ki se vodijo v državi članici, v kateri imamo sedež;
   2. nismo uvrščeni na seznam poslovnih subjektov, s katerimi na podlagi 35. člena Zakona o integriteti in preprečevanju korupcije (Ur. l. RS, št. 69/11-UPB2, v nadaljevanju: ZIntPK), naročniki ne smejo sodelovati,

**S podpisom te izjave sprejemamo tudi vse ostale pogoje in zahteve predmetne razpisne dokumentacije, vključno z vsebino pogodbe/okvirnega sporazuma, ter prevzemamo kazensko in materialno odgovornost, da so vsi podatki in dokumenti, podani v ponudbi, resnični, in da fotokopije priloženih listin ustrezajo originalu.**

**S podpisom te izjave dajemo soglasje, da naročnik v zvezi z oddajo javnega naročila št. VKS-178/23 – Dobava komunalnih strojev pridobi podatke za preveritev ponudbe v skladu z 89. členom ZJN-3 v enotnem informacijskem sistemu – eDosje iz devetega odstavka 77. člena ZJN-3**

|  |  |  |
| --- | --- | --- |
|  |  |  |
| (Kraj, datum) | Žig | (Naziv in podpis ponudnika/partnerja) |

***Obrazec 1 k Prilogi 3/1***

**I Z J A V A**

**O UDELEŽBI FIZIČNIH IN PRAVNIH OSEB V LASTNIŠTVU GOSPODARSKEGA SUBJEKTA[[1]](#footnote-1)**

*Podatki o pravni osebi (ponudniku):*

Polno ime podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sedež podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Občina sedeža podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Številka vpisa v sodni register (št. vložka): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka podjetja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID ZA DDV:: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V zvezi z javnim naročilom **VKS-178/23 – Dobava komunalnih strojev** posredujemo na osnovi šestega odstavka 14. člena ZIntPK podatke o udeležbi fizičnih in pravnih oseb v lastništvu gospodarskega subjekta, vključno z udeležbo tihih družbenikov, ter gospodarskih subjektih, za katere se glede na določbe zakona, ki ureja gospodarske družbe šteje, da so povezane družbe s ponudnikov.

**IZJAVLJAMO**, da so pri lastništvu zgoraj navedenega gospodarskega subjekta udeležene naslednje pravne osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Naziv** | **Sedež** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **….** |  |  |  |

**IZJAVLJAMO**, da so pri lastništvu zgoraj navedenega gospodarskega subjekta udeležene naslednje fizične osebe, vključno z udeležbo tihih družbenikov:

|  |  |  |  |
| --- | --- | --- | --- |
| **Št.** | **Ime in priimek** | **Naslov stalnega bivališča** | **Delež lastništva v %** |
| **1.** |  |  |  |
| **2.** |  |  |  |
| **3.** |  |  |  |
| **…** |  |  |  |

**IZJAVLJAMO**, da so skladno z določbami zakona, ki ureja gospodarske družbe, povezane družbe z zgoraj navedenim gospodarskim subjektom, naslednji gospodarski subjekti:

|  |  |  |  |
| --- | --- | --- | --- |
| **Št.** | **Naziv** | **Sedež** | **Matična številka** |
| **1.** |  |  |  |
| **2.** |  |  |  |
| **3.** |  |  |  |
| **….** |  |  |  |

S podpisom te izjave jamčim, da v celotni lastniški strukturi ni udeleženih drugih fizičnih ter pravnih oseb in tihih družbenikov, ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.

S podpisom te izjave jamčim za točnost in resničnost podatkov ter se zavedam, da je pogodba v primeru lažne izjave ali neresničnih podatkov o dejstvih v izjavi nična. Zavezujem se, da bom naročnika obvestil o vsaki spremembi posredovanih podatkov.

*Vse izjave podajamo pod kazensko in materialno odgovornostjo.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Kraj in datum) Žig (Naziv in podpis ponudnika, partnerja, podizvajalca)

***Opomba****: Izjava je lahko podana tudi na lastnem obrazcu.*

***V skladu z odgovorom Komisije za preprečevanje korupcije na vprašanje št. 214 z dne 23.2.2012 v zadevi pod št. 0672-1/2012-39 (objavljeno na spletni strani*** [*https://www.kpk-rs.si/sl/pogosta-vprasanja*](https://www.kpk-rs.si/sl/pogosta-vprasanja)***), lahko ponudnik v primeru, ko je ponudnik ali katera od družb v njegovi lastniški strukturi delniška družba, navede le tiste delničarje ponudnika, ki so posredno ali neposredno imetniki več kakor 5 % delnic oziroma so udeleženi z več kakor 5% deležem pri ustanoviteljskih pravicah, upravljanju ali kapitalu delniške družbe.***

|  |  |  |  |
| --- | --- | --- | --- |
|  | UGOTAVLJANJE SPOSOBNOSTI – Fizične osebe | ***Priloga*** | ***3/2*** |

Ime in priimek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

EMŠO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spodaj podpisani/a, ki sem pri gospodarskemu subjektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

član/ica (ustrezno obkrožiti/označiti):

* upravnega organa ali
* vodstvenega organa ali
* nadzornega organa

oziroma imam pooblastila za (ustrezno obkrožiti/označiti):

* njegovo zastopanje ali
* odločanje ali
* nadzor v njem,

**pod kazensko in materialno odgovornostjo**

**IZJAVLJAM**

da mi ni bila izrečena pravnomočna sodba, ki ima elemente kaznivih dejanj iz Kazenskega zakonika (Uradni list RS, št. 50/12 – uradno prečiščeno besedilo in 54/15; v nadaljnjem besedilu: KZ-1), ki so opredeljena v prvem odstavku 75. člena ZJN-3

in

**POOBLAŠČAM**

JAVNI HOLDING Ljubljana, d.o.o. , Verovškova ulica 70, 1000 Ljubljana, da za potrebe preverjanja izpolnjevanja pogojev v postopku oddaje javnega naročila št. **VKS-178/23 – Dobava komunalnih strojev**, od Ministrstva za pravosodje pridobi potrdilo iz kazenske evidence.

|  |  |  |
| --- | --- | --- |
| (Kraj, datum) |  | (Podpis fizične osebe) |

***Navodilo:*** *Izjavo izpolnijo in podpišejo VSE osebe, ki so:*

* *člani upravnega, vodstvenega ali nadzornega organa ponudnika ali imajo pooblastila za njegovo zastopanje ali odločanje ali nadzor v njem.*

*V kolikor oseba opravlja več funkcija hkrati, ustrezno označi vse funkcije v katerih nastopa.*

*Obrazec se po potrebi fotokopira!*

|  |  |  |  |
| --- | --- | --- | --- |
|  | SEZNAM REFERENC | ***Priloga*** | ***4/1*** |

*……/……*

*(št. izvoda / št. vseh izvodov)*

**Seznam referenčnih del oziroma uspešno izvedenih poslov ponudnika**

|  |  |  |  |
| --- | --- | --- | --- |
| Zap. št. | Javni naročnik | Naziv naročnika/investitorja | Predmet naročila |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |
|  | DA  NE |  |  |

|  |  |  |
| --- | --- | --- |
|  |  |  |
| (Kraj, datum) | Žig | (Naziv in podpis ponudnika) |

|  |  |  |  |
| --- | --- | --- | --- |
|  | POTRDITEV REFERENC S STRANI POSAMEZNIH NAROČNIKOV | ***Priloga*** | ***4/2*** |

Izjavljamo, da so spodaj navedeni podatki o referenčnih delih resnični. Na podlagi poziva bomo naročniku v zahtevanem roku predložili dodatna dokazila o uspešni izvedbi navedenih referenčnih del oziroma uspešno izvedenih poslov ponudnika.

|  |  |
| --- | --- |
| Naročnik (Izdajatelj reference): |  |
| Naslov: |  |
| Izvajalec: |  |
| Kontaktna oseba naročnika (izdajatelja reference): |  |
| Telefonska številka:  E-mail: |  |
| Obdobje izvedbe posla (od – do): |  |
| Kraj dobave |  |
| Opis predmeta naročila za katerega se izdaja referenca (predmet dobav): |  |
| Vrednost naročila, ki je predmet reference (v EUR brez DDV) |  |

|  |  |  |
| --- | --- | --- |
|  |  |  |
| (kraj, datum) | žig | (Naziv in podpis **ponudnika**) |

IZPOLNI PLAČNIK/NAROČNIK (Izdajatelj reference)!!!

Potrjujemo, da nam je na podlagi našega naročila, zgoraj navedeni izvajalec kvalitetno, pravočasno in skladno s pogodbenimi določili dobavil komunalne stroje. Potrdilo dajemo na prošnjo izvajalca in velja izključno za potrebe pri njegovi oddaji ponudbe za pridobitev javnega naročila št. **VKS-178/23 – Dobava komunalnih strojev.**

Izjavljamo, da smo ***javni / zasebni*** naročnik (Ustrezno obkrožite).

|  |  |  |
| --- | --- | --- |
|  |  |  |
| (kraj, datum) | žig | (Naziv in podpis **izdajatelja reference**) |

|  |  |  |  |
| --- | --- | --- | --- |
|  | TEHNIČNA DOKUMENTACIJA | ***Priloga*** | ***5/1*** |

Ponudnik za to stranjo priloži tehnično dokumentacijo za blago, ki je predmet ponudbe in za katerega daje ponudbo, na lastnih obrazcih.

Tehnična dokumentacija vsebuje:

* dokumentacija, iz katere so razvidne tehnične zahteve (tehnični podatki), ki so zahtevane v razpisni dokumentaciji (priloži ponudnik ob oddaji ponudbe),
* osnovne tehnične skice (priloži ponudnik ob oddaji ponudbe).

|  |  |
| --- | --- |
| IZPOLNJEVANJE ZAHTEVE PO UREDBI O ZELENEM JAVNEM NAROČANJU | ***Priloga 5/2*** |

Ponudnik mora izkazati, da ponujeno blago izpolnjuje tudi naslednje zahteve:

1. Če ima stroj motor z notranjim izgorevanjem, mora biti ta zasnovan tako, da lahko deluje na eno ali več naslednjih vrst goriva:

* neosvinčen bencin z vsebnostjo benzena < 1,0 % volumenskega delež,
* bencin alkilat,
* dizelsko olje razreda A ali
* motorno gorivo na osnovi biogoriva.

Zahteva velja za vse blago, ki za delovanje potrebujejo gorivo.

**Način dokazovanja**:

Ponudnik mora k ponudbi priložiti:

* izjavo, da bo pri izvedbi storitve izpolnil zahtevo ali
* potrdilo da ima blago znak za okolje tipa I ali
* potrdilo neodvisne akreditirane ustanove ali
* tehnično dokumentacijo proizvajalca, iz katere izhaja, da so zahteve izpolnjene ali
* ustrezno dokazilo, iz katerega izhaja, da so zahteve izpolnjene.

|  |
| --- |
| 1. Zasnova stroja mora omogočati ponovno polnjenje in čiščenje brez razlitja ali uhajanja goriva. Med običajnim čiščenjem olje ne sme uhajati, motor pa je zasnovan tako, da omogoča zamenjavo olja brez razlitja.   Zahteva velja za vse blago, ki za delovanje potrebujejo gorivo.  **Način dokazovanja**:  Ponudnik mora k ponudbi priložiti:   * izjavo, da bo pri izvedbi storitve izpolnil zahtevo ali * potrdilo, da ima blago znak za okolje tipa I, ali * potrdilo neodvisne akreditirane ustanove ali * potrdilo, da je bil stroj preskušen v skladu z ISO ali enakovrednim standardom, ali * tehnično dokumentacijo proizvajalca, iz katere izhaja, da so zahteve izpolnjene ali * ustrezno dokazilo, iz katerega izhaja, da so zahteve izpolnjene. |

Naročnik je v nadaljevanju spodaj pripravil izjavo, s katero lahko ponudniki izkažejo izpolnjevanje zgornjih zahtev, vezanih na Uredbo o zelenem javnem naročanju. Ponudniki lahko izpolnijo in podpišejo predmetno izjavo ali priložijo lastno izjavo in/ali priložijo druga dokazila, ki so navedena zgoraj kot možna dokazila.

Naročnik si pridržuje pravico zahtevati dodatna dokazila.

**IZJAVA O IZPOLNJEVANJU ZAHTEV PO UREDBI O ZELENEM JAVNEM NAROČANJU**

V zvezi z javnim naročilom št. **VKS-178/23 – Dobava komunalnih strojev** kot **ponudnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(naziv in naslov ponudnika)*

**IZJAVLJAMO,**

* da ima stroj – trivretenska samohodna kosilnica, večnamenska komunalna kosilnica s košem, motorni stroj za krtačenje mahu na tlakovcih in čiščenje podrastja, ki je zasnovan tako, da lahko deluje na eno ali več naslednjih vrst goriv (*obvezno označi* z »X«):

|  |  |
| --- | --- |
| Trivretenska samohodna kosilnica | * neosvinčen bencin z vsebnostjo benzena < 1,0 % volumenskega delež * bencin alkilat * dizelsko olje razreda A * motorno gorivo na osnovi biogoriva |
| Več namenska komunalna kosilnica s košem | * neosvinčen bencin z vsebnostjo benzena < 1,0 % volumenskega delež * bencin alkilat * dizelsko olje razreda A * motorno gorivo na osnovi biogoriva |
| Motorni stroj za krtačenje mahu na tlakovcih in čiščenje podrastja | * neosvinčen bencin z vsebnostjo benzena < 1,0 % volumenskega delež * bencin alkilat * dizelsko olje razreda A * motorno gorivo na osnovi biogoriva |

* da zasnova stroja omogoča ponovno polnjenje in čiščenje brez razlitja ali uhajanja goriva. Med običajnim čiščenjem olje ne uhaja, motor pa je zasnovan tako, da omogoča zamenjavo olja brez razlitja; navedeno velja za vse ponujene stroje, ki za delovanje potrebujejo gorivo.

|  |  |  |
| --- | --- | --- |
|  |  |  |
| (Kraj, datum) | žig | (Ime in priimek ter podpis odgovorne osebe ponudnika) |

|  |  |  |  |
| --- | --- | --- | --- |
|  | VZOREC POGODBE | ***Priloga*** | ***6*** |

**Št. pogodbe kupca:** VKS-178/23

**Št. pogodbe prodajalca:** ........................

**Pogodba**

**za dobavo komunalnih strojev**

ki jo skleneta

|  |  |
| --- | --- |
| **KUPEC:** | JAVNO PODJETJE VODOVOD KANALIZACIJA SNAGA d.o.o., Vodovodna cesta 90, 1000 Ljubljana, ki ga zastopa direktor David Polutnik |
|  |  |
|  | identifikacijska številka za DDV: SI 64520463 |
|  | matična številka: 5046688000 |
|  |  |
|  | (v nadaljevanju: kupec) |

ter

|  |  |
| --- | --- |
| **PRODAJALEC:** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  | identifikacijska številka za DDV: SI\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
|  | (v nadaljevanju: prodajalec) |

**I. UVODNA DOLOČBA**

* 1. člen

Pogodbeni stranki ugotavljata, da je JAVNI HOLDING Ljubljana, d.o.o., Verovškova ulica 70, 1000 Ljubljana, na podlagi pooblastila kupca izvedel postopek za oddajo javnega naročila št. VKS-178/23 po postopku oddaje naročila male vrednosti v skladu s 47. členom Zakona o javnem naročanju (Ur. l. RS, št. 91/15 s spremembami; v nadaljnjem besedilu: ZJN-3), objavljeno na Portalu javnih naročil dne \_\_\_\_\_\_\_\_\_\_ , pod št. objave \_\_\_\_\_\_\_\_\_\_\_\_\_\_\_ z namenom sklenitve pogodbe za »**Dobava komunalnih strojev**«, v katerem je kupec prodajalca izbral na podlagi ekonomsko najugodnejše ponudbe in na podlagi pogojev, opredeljenih v razpisni dokumentaciji št. VKS-178/23.

Pogodba je sklenjena in prične veljati z dnem podpisa obeh pogodbenih strank, pod pogojem iz 22. člena te pogodbe, in ima rok veljavnosti do dneva izpolnitve vseh pogodbenih obveznosti.

1. **PREDMET POGODBE**
   1. člen

Predmet te pogodbe je dobava komunalnih strojev (v nadaljnjem besedilu: blago) po naslednji specifikaciji:

1. Trivretenska samohodna kosilnica 3 kos

1.1. Priključek kosišče 3 kos

2. Več namenska komunalna kosilnica s košem 1 kos

2.1. Priključek kosišče 1 kos

2.2. Priključek mulčar kladivar 1 kos

3. Motorni stroj za krtačenje mahu na tlakovcih in čiščenje podrastja 1 kos

in vse ostale obveznosti po tej pogodbi.

Podrobna opredelitev, opis in količina blaga je razvidna iz razpisne dokumentacije št. VKS-178/23 (v nadaljevanju: razpisna dokumentacija) in Tehnične specifikacije št. VKS-178/23 (v nadaljevanju: Tehnična specifikacija). Navedena dokumenta sta kot prilogi sestavni del te pogodbe.

Sestavni del te pogodbe je tudi ponudbeni predračun prodajalca št. …………………………………. z dne ……………………………. (v nadaljevanju: ponudbeni predračun).

1. **POGODBENA CENA**
   1. člen

Pogodbeni stranki se dogovorita za skupno pogodbeno ceno brez DDV za dobavo blaga, ki izhaja iz ponudbe prodajalca št. ………. z dne ………… (v nadaljevanju: ponudba prodajalca), in znaša v neto vrednosti:

|  |
| --- |
| EUR |

(z besedo: …………………………………………………………………….. evrov in 00/100).

Davek na dodano vrednost se obračuna v skladu z vsakokratno veljavno zakonodajo v Republiki Sloveniji.

Cene na enoto mere, navedene v ponudbi prodajalca, so fiksne ves čas veljavnosti pogodbe, razen v primeru znižanja cen, in zajemajo vse materialne in nematerialne stroške prodajalca za realizacijo predmeta te pogodbe, skladno s Tehnično specifikacijo in dogovorjeno kakovostjo, vključno z vsemi dajatvami, taksami, trošarinami, morebitnimi carinami in stroški pridobitve zahtevane dokumentacije, stroški prevoza, stroški homologacije, stroški dostave blaga na lokacijo kupca, tj. Cesta dveh cesarjev 111, 1000 Ljubljana (v nadaljevanju: lokacija kupca) in stroški usposabljanja delavcev kupca za uporabo in vzdrževanje blaga (praktično in teoretično) v skladu z navodili proizvajalca blaga ter izdajo potrdil o izvedenih usposabljanjih.

1. **NAČIN OBRAČUNAVANJA IN PLAČILO**
   1. člen

Prodajalec mora izstaviti račun za dobavo blaga v roku petih (5) dni od dneva uspešnega prevzema blaga, ki ga potrdita s podpisom prevzemnega zapisnika obe pogodbeni stranki oziroma njuna predstavnika, pri čemer je podpisan prevzemni zapisnik s strani obeh pogodbenih strank oziroma njunih predstavnikov (skrbnikov pogodbe) priloga k računu.

* 1. člen

V primeru, da izstavljeni račun ni pravilen, ga kupec v roku petih (5) dni zavrne z obrazložitvijo, prodajalec pa je dolžan izstaviti nov, popravljen račun v roku petih (5) koledarskih dni od zavrnitve, v katerem bo izkazana pravilna vrednost opravljenih dobav blaga.

Kupec bo račun plačal v roku 30 (tridesetih) koledarskih dni od dneva izstavitve na transakcijski račun prodajalca, ki je uradno evidentiran pri AJPES in bo naveden na računu.

V primeru zamude s plačilom je prodajalec upravičen zaračunati kupcu zakonite zamudne obresti.

* 1. člen

Pogodbeni stranki se zavezujeta, da velja prepoved odstopa oziroma cesije denarnih terjatev, ki izvirajo iz predmetne pogodbe, drugim pravnim ali fizičnim osebam, razen bankam. V primeru odstopa denarne terjatve drugim pravnim ali fizičnim osebam, razen bankam, odstop nima pravnega učinka.

1. **ROK DOBAVE IN PREVZEM**
   1. člen

Rok dobave blaga je 60 (z besedo: šestdeset) koledarskih dni od dneva sklenitve te pogodbe. Prodajalec se obvezuje, da bo blago, skupaj z vso pripadajočo dokumentacijo, pravočasno in v skladu s pogodbenimi določili, dobavil na lokacijo kupca, tj. Cesta dveh cesarjev 111, 1000 Ljubljana.

* 1. člen

Dobava blaga se šteje za pravilno izvršeno oziroma prevzem za uspešno opravljen, ko prodajalec kupcu dobavi blago in mu izroči vso pripadajočo dokumentacijo v skladu z veljavnimi predpisi ter za delavce kupca izvede usposabljanje (praktično in teoretično, za …………… delavcev kupca, v obsegu ………….) na lokaciji kupca, za uporabo in vzdrževanje blaga, v skladu z navodili proizvajalca blaga in kupcu izda potrdila o uspešno opravljenem usposabljanju, kar pogodbeni stranki oziroma njuna predstavnika (skrbnika pogodbe) potrdita s podpisom prevzemnega zapisnika. Podpisan prevzemni zapisnik je podlaga za izstavitev računa.

Prodajalec odgovarja za kakovost dobavljenega blaga. Dobavljeno blago mora ob prevzemu uspešno opraviti vizualni pregled, pregled vseh zahtevanih tehničnih zahtev in funkcionalnosti ter preizkus delovanja blaga s testnim preizkusom. V kolikor bodo pri prevzemu blaga ugotovljene pomanjkljivosti se šteje, da dobava ni uspešno opravljena. V tem primeru mora prodajalec na lastne stroške nemudoma odpraviti vse ugotovljene pomanjkljivosti, dobava pa se šteje v tem primeru za uspešno opravljeno, ko prodajalec odpravi vse ugotovljene pomanjkljivosti.

* 1. člen

Prodajalec se obvezuje, da bo, ob dobavi oziroma predaji blaga, kupcu izročil naslednje dokumente:

* navodila za uporabo, servisiranje in vzdrževanje v slovenskem jeziku, v elektronski ali pisni obliki,
* servisno knjižico,
* garancijsko knjižico z garancijskimi pogoji,
* navodila za varno delo oziroma uporabo delovne opreme v slovenskem jeziku,
* katalog rezervnih delov v elektronski in pisni obliki,
* izjava o skladnosti CE v skladu s predpisom, ki ureja varnost strojev,
* poročilo o pregledu delovne opreme pri organizaciji z dovoljenjem za pregled delovne opreme,
* ostalo dokumentacijo v skladu z razpisno dokumentacijo.
  1. člen

V primeru, da kupec po prevzemu blaga ugotovi, da je prodajalec posredoval kupcu neresnične podatke, ki so v postopku oddaje javnega naročila odločilno vplivali na izbiro prodajalca ali neustrezen predmet pogodbe, kupec lahko odstopi od te pogodbe brez kakršnihkoli obveznosti do prodajalca ter je upravičen do povračila vseh škod in stroškov, ki so zaradi tega nastali, poleg tega pa je upravičen tudi unovčiti finančno zavarovanje za zavarovanje dobre izvedbe pogodbenih obveznosti.

1. **KAKOVOST, GARANCIJA, SERVIS** 
   1. člen

Kakovost dobavljenega blaga mora biti v skladu s Tehnično specifikacijo kupca, veljavno zakonodajo, ki se nanaša na predmet pogodbe in tehnično dokumentacijo, ki jo je prodajalec predložil k ponudbi prodajalca.

* 1. člen

Prodajalec se obvezuje, da bo opravil homologacijo dobavljenega blaga v skladu z zahtevami zakonodaje, na lastne stroške.

* 1. člen

V primeru neskladnosti dobavljenega blaga s Tehnično specifikacijo kupca, veljavno zakonodajo, ki se nanaša na predmet pogodbe in/ali tehnično dokumentacijo, ki jo je prodajalec predložil k ponudbi prodajalca, lahko kupec odstopi od pogodbe in unovči finančno zavarovanje za zavarovanje dobre izvedbe pogodbenih obveznosti, brez kakršnekoli obveznosti do prodajalca, prodajalec pa krije tudi razliko v ceni do naslednje najugodnejše ponudbe, za kar mu izstavi kupec račun.

* 1. člen

Garancijski rok za blago je 24 (štiriindvajset) mesecev. Garancijski rok začne teči z dnem uspešnega prevzema blaga, ki je razviden iz prevzemnega zapisnika.

Prodajalec zagotavlja kupcu tudi vse ostale garancije, v skladu s splošnimi garancijskimi pogoji proizvajalca dobavljenega blaga.

Prodajalec se obvezuje, da bo vse okvare in napake blaga v času garancijskega roka odpravljal na lastne stroške in v roku treh (3) delovnih dni od pisnega (po elektronski pošti) obvestila kupca. V kolikor odpravljanje okvare/napake traja več kot tri (3) delovne dni, se prodajalec zaveže kupcu plačati pogodbeno kazen v višini dvesto evrov (200,00 EUR) za vsak nadaljnji dan odpravljanja okvare oziroma napake, ki se obračuna v skladu z določili 25. člena te pogodbe.

V primeru, da je okvara oziroma pomanjkljivost blaga definirana s strani kupca v garancijskem roku, in je prodajalec ni uspel trajno odpraviti, oziroma je napaka take narave, da njene odprave ni mogoče zagotoviti v garancijskem roku, jo je prodajalec dolžan na svoje stroške odpraviti tudi po preteku garancijskega roka.

V kolikor kupec ne uporablja blaga po navodilih proizvajalca, servisne knjižice oziroma garancijskega lista, izgubi pravico garancije za kakovost blaga.

* 1. člen

Prodajalec zagotavlja izvedbo servisnih storitev in dobavo rezervnih delov za obdobje 7 (sedmih) let od datuma prevzema blaga. Interventne servisne storitve bo prodajalec zagotavljal z odzivnim časom treh (3) delovnih dni od pisnega naročila kupca (po elektronski pošti), s takojšnjo dobavo in zamenjavo obrabljivih rezervnih delov ter dobavo in zamenjavo ostalih rezervnih delov v roku največ desetih (10) delovnih dni od pisnega naročila kupca.

1. **REKLAMACIJE**
   1. člen

Reklamacije zaradi količinskih primanjkljajev bo kupec prodajalcu sporočil takoj po dobavi blaga, najkasneje pa v osmih (8) dneh od dneva prevzema dobavljenega blaga.

Reklamacije zaradi kakovostnih vidnih napak in/ali reklamacije zaradi neustreznosti dobavljenega blaga bo kupec prodajalcu pisno sporočil kadarkoli v času veljavnosti pogodbe.

* 1. člen

Prodajalec mora na svoje stroške odpraviti/rešiti reklamacijo zaradi količinskih primanjkljajev, in sicer v največ dveh (2) delovnih dneh od prejema pisnega obvestila o reklamaciji s strani kupca.

Prodajalec mora na svoje stroške odpraviti/rešiti reklamacijo zaradi kakovostnih vidnih napak ali reklamacijo zaradi neustreznosti dobavljenega blaga v največ dveh (2) delovnih dneh od prejema pisnega obvestila o reklamaciji s strani kupca.

O ugotovljenih napakah blaga se sestavi zapisnik, ki ga podpišeta obe pogodbeni stranki oziroma njuna predstavnika. Obrazec zapisnika zagotovi prodajalec.

* 1. člen

Za pozitivno rešene reklamacije, za napačno poslano ter za vrnjeno blago, izda prodajalec kupcu dobropis, za katerega se zmanjša obveznost kupca.

1. **OBVEZNOSTI PRODAJALCA**
   1. člen

Prodajalec se obvezuje:

* prevzete obveznosti izvesti strokovno in pravilno, po pravilih stroke, vestno in kakovostno, v skladu z vsemi veljavnimi predpisi, standardi in normativi (skrbnost dobrega strokovnjaka)
* izpolniti vse zahteve kupca pri dobavi blaga, ki izhajajo iz razpisne dokumentacije in sprejete ponudbe prodajalca, in so sestavni del te pogodbe,
* ob dobavi blaga zagotoviti kupcu tehnično dokumentacijo v skladu z 9. členom te pogodbe v slovenskem jeziku,
* izročiti kupcu finančno zavarovanje za zavarovanje dobre izvedbe pogodbenih obveznosti;
* obvestiti kupca o nastalih okoliščinah, ki bi lahko vplivale na izpolnitev prodajalčevih pogodbenih obveznosti.

1. **OBVEZNOSTI KUPCA**
   1. člen

Kupec se obvezuje:

* prevzeti blago, naročeno in dobavljeno v skladu s to pogodbo,
* plačati vrednost blaga v skladu s to pogodbo,
* takoj obvestiti prodajalca o nastalih okoliščinah, ki bi lahko vplivale na izpolnitev kupčevih pogodbenih obveznosti,
* poravnati vse obveznosti do prodajalca.

1. **VIŠJA SILA**
   1. člen

Prodajalec ni odgovoren za delno ali celotno neizpolnjevanje pogodbenih obveznosti, če je to posledica višje sile.

Višja sila pomeni zunanji vzrok, neodvisen od volje in vpliva katere koli stranke, ki je nepričakovan in nenaden in se mu ob splošni skrbnosti ni bilo moč izogniti in ga odvrniti, takšne okoliščine pa so se pojavile po sklenitvi pogodbe. Če je dobava delno ali v celoti motena oziroma preprečena zaradi višje sile, je prodajalec o tem dolžan nemudoma obvestiti kupca. Prav tako ga je dolžan sproti obveščati o prenehanju takih okoliščin. Na zahtevo kupca je prodajalec dolžan dokazati obstoj višje sile.

Le v primerih, navedenih v tem členu, kupec ne bo izvajal sankcij proti prodajalcu po 24. in 28. členu te pogodbe.

1. **FINANČNA ZAVAROVANJA**
   1. člen

Prodajalec se obvezuje, da bo ob sklenitvi te pogodbe oziroma v roku petih (5) dni od sklenitve te pogodbe predložil kupcu podpisano in žigosano bianko menico z izpolnjeno, podpisano in žigosano menično izjavo za zavarovanje dobre izvedbe pogodbenih obveznosti (v nadaljevanju tudi: finančno zavarovanje dobre izvedbe pogodbenih obveznosti) v višini 7.000,00 EUR (z besedo: sedem tisoč evrov in 00/100) z dobo veljavnosti še trideset (30) dni po uspešnem prevzemu blaga.

V kolikor prodajalec ne izpolnjuje svojih pogodbenih obveznosti, lahko kupec unovči finančno zavarovanje dobre izvedbe pogodbenih obveznosti in od pogodbe odstopi, brez kakršnekoli obveznosti do prodajalca. Kupec bo pred unovčitvijo finančnega zavarovanja dobre izvedbe pogodbenih obveznosti prodajalca pisno pozval k izpolnjevanju pogodbenih obveznosti in mu določil rok za izpolnitev.

V kolikor prodajalec ob sklenitvi pogodbe oziroma v roku petih (5) dni od sklenitve pogodbe ne bo predložil finančnega zavarovanja dobre izvedbe pogodbenih obveznosti v višini in z veljavnostjo iz prvega odstavka tega člena, se šteje da odstopa od sklenitve pogodbe in velja, da pogodba ni bila nikoli sklenjena, kupec pa bo predlagal Državni revizijski komisiji, da uvede postopek o prekršku iz 4. točke prvega odstavka 112. člena ZJN-3.

Unovčenje finančnega zavarovanja dobre izvedbe pogodbenih obveznosti ne odvezuje prodajalca od njegove obveznosti, povrniti kupcu škodo v višini zneska razlike med višino dejanske škode, ki jo je kupec zaradi neizpolnjevanja pogodbenih obveznosti prodajalca utrpel in zneskom unovčenega finančnega zavarovanja dobre izvedbe pogodbenih obveznosti.

* 1. člen

Prodajalec se obvezuje, da bo, ob prevzemu blaga, kupcu predložil podpisano in žigosano bianko menico z izpolnjeno, podpisano in žigosano menično izjavo za zavarovanje odprave napak v garancijski dobi (v nadaljevanju tudi: finančno zavarovanje odprave napak) v višini 7.000,00 EUR (z besedo: sedem tisoč evrov in 00/100) z dobo veljavnosti trideset (30) dni po preteku garancijskega roka.

V primeru, da kupec unovči finančno zavarovanje odprave napak, v vrednosti manjši od 7.000,00 EUR (z besedo: sedem tisoč evrov in 00/100), mora prodajalec predložiti finančno zavarovanje odprave napak v višini neunovčene vrednosti.

Unovčenje finančnega zavarovanja odprave napak ne odvezuje prodajalca:

* njegove obveznosti odprave napak v preostalem garancijskem roku, skladno z določili 14. člena te pogodbe,
* njegove obveznosti za povrnitev škode kupcu v znesku razlike med višino dejanske škode, ki jo je kupec zaradi napak utrpel in zneskom unovčenega finančnega zavarovanja odprave napak.

1. **POGODBENA KAZEN**
   1. člen

V primeru, da pride prodajalec v zamudo glede dobavnega roka in zamuda ni posledica višje sile, kot je zapisano v 21. členu te pogodbe, je dogovorjena pogodbena kazen v višini 1 % (enega odstotka) vrednosti neizvršenih dobav brez DDV za vsak dan zamude, pri čemer sme pogodbena kazen znašati največ 10 % (deset odstotkov) vrednosti neizvršenih dobav brez DDV.

V kolikor pogodbena kazen preseže deset odstotkov (10 %) vrednosti neizvršenih dobav brez DDV ali skupen znesek vseh kazni zaradi zamude pri dobavi prodajalca, preseže višino 10 % (deset odstotkov) zneska, navedenega na finančnem zavarovanju dobre izvedbe pogodbenih obveznosti, lahko kupec unovči finančno zavarovanje dobre izvedbe pogodbenih obveznosti in od te pogodbe odstopi, brez kakršnekoli obveznosti do prodajalca.

* 1. člen

Za uveljavljanje dogovorjene pogodbene kazni bo kupec prodajalcu izstavil račun s plačilnim rokom osem (8) koledarskih dni od dneva izstavitve računa, čeprav ob kršitvi roka izvedbe prodajalca na to ni posebej opozoril. V primeru zamude pri plačilu računa, je prodajalec dolžan kupcu plačati zakonske zamudne obresti.

Kupec in prodajalec soglašata, da pravica zaračunati pogodbeno kazen ni pogojena z nastankom škode kupcu. Povračilo tako nastale škode bo kupec uveljavljal po splošnih načelih odškodninske odgovornosti, neodvisno od uveljavljanja pogodbene kazni.

1. **PREDSTAVNIKI POGODBENIH STRANK**
   1. člen

Predstavnik in skrbnik pogodbe kupca, ki bo urejal vsa vprašanja, ki bodo nastala v zvezi z izvajanjem te pogodbe, je ……………………………, tel. št.: ……………………, e-naslov: ……………………………….

Predstavnik in skrbnik pogodbe prodajalca, ki bo urejal vsa vprašanja, ki bodo nastala v zvezi z izvajanjem te pogodbe, je …………………………….., tel. št.: ……………………, e-naslov: …………………….

Predstavnika pogodbenih strank (skrbnika pogodbe) imata pravico in dolžnost urejati medsebojna razmerja ter sprejemati ukrepe in odločitve v skladu z vsebinskimi določili te pogodbe.

Spremembo predstavnikov/skrbnikov pogodbe morata pogodbeni stranki sporočiti druga drugi v pisni obliki najkasneje v petih (5) dneh po nastopu spremembe. Ne glede na prvi odstavek 32. člena te pogodbe sprememba predstavnikov/skrbnikov pogodbe velja, če pogodbeni stranki o spremembi predstavnikov/skrbnikov pogodbe obvestita druga drugo na elektronske naslove, navedene v tem členu pogodbe.

1. **SESTAVNI DELI POGODBE**
   1. člen

Pogodbeni stranki ugotavljata, da so sestavni deli te pogodbe:

* razpisna dokumentacija št. VKS-178/23,
* ponudbeni predračun prodajalca št. \_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_,
* ponudba prodajalca št. ……………….. z dne ………………………………
* Tehnična specifikacija št. VKS-178/23,
* ostala relevantna dokumentacija.

V primeru, če si vsebina zgoraj navedenih dokumentov nasprotuje in če volja pogodbenih strank ni jasno izražena, za razlago volje pogodbenih strank najprej veljajo določila te pogodbe, potem pa dokumenti v vrstnem redu, kot si sledijo v tem členu.

1. **ODSTOP OD POGODBE IN ODPOVED POGODBE**
   1. člen

V primeru, da prodajalec ne izpolnjuje svojih obveznosti v skladu z določili te pogodbe, ga bo kupec pisno opozoril in pozval k izpolnitvi svojih obveznosti ter mu določil primeren rok za izpolnitev, ki ne bo daljši od tridesetih (30) dni. Če prodajalec ne upošteva pisnega opozorila kupca, ima kupec pravico odstopiti od te pogodbe brez odpovednega roka in brez obveznosti do prodajalca ter unovčiti finančno zavarovanje dobre izvedbe pogodbenih obveznosti.

Kupec lahko odstopi od pogodbe in unovči finančno zavarovanje dobre izvedbe pogodbenih obveznosti brez vnaprejšnjega opozorila in brez obveznosti do prodajalca v primeru, kadar prodajalec svoje pogodbene obveznosti izvaja v nasprotju z izrecnimi zahtevami/navodili kupca ali v nasprotju s pravili stroke, tehničnimi predpisi, standardi in veljavno zakonodajo ali v primeru kadar je očitno, da prodajalec ne bo izpolnil svojih pogodbenih obveznosti.

O odstopu od pogodbe bo kupec prodajalca pisno obvestil priporočeno po pošti. V primeru odstopa od pogodbe sta te pogodbeni stranki dolžni do tedaj prevzete obveznosti izpolniti tako, kot je bilo to dogovorjeno pred odstopom.

Prodajalec ima pravico do odstopa od te pogodbe v primeru kršenja določil te pogodbe s strani kupca. V tem primeru pogodba preneha veljati, ko kupec prejme pisno obvestilo o odstopu od pogodbe, z navedbo razloga za odstop, poslano s priporočeno pošiljko po pošti.

Med veljavnostjo pogodbe lahko kupec, ne glede na določbe zakona, ki ureja obligacijska razmerja, odstopi od pogodbe tudi v primerih iz 96. člena ZJN-3.

* 1. člen

Pogodbeni stranki lahko, s 30 (trideset) dnevnim odpovednim rokom, odpovesta pogodbo v primerih, ko se okoliščine po sklenitvi pogodbe spremenijo tako, da sklenjena pogodba ne izraža več prave volje pogodbenih strank in pod pogojem, da so med njima poravnane medsebojne zapadle obveznosti. Odpovedni rok prične teči z dnem oddaje pisne odpovedi na pošto, ki mora biti prodajalcu poslana s priporočeno poštno pošiljko.

Pogodbeni stranki se lahko, s sklenitvijo aneksa k pogodbi, dogovorita za daljši ali krajši odpovedni rok.

1. **REŠEVANJE SPOROV**
   1. člen

Morebitne spore, ki bi nastali v zvezi z izvajanjem te pogodbe, bosta pogodbeni stranki skušali rešiti sporazumno.

Če spora ne bo možno rešiti sporazumno, lahko vsaka pogodbena stranka sproži postopek za rešitev spora pri stvarno pristojnem sodišču v Ljubljani.

1. **OSTALE DOLOČBE**
   1. člen

V primeru, da se ugotovi, da je pri izvedbi javnega naročila, na podlagi katerega je sklenjena ta pogodba ali pri izvajanju te pogodbe kdo v imenu ali na račun prodajalca, predstavniku ali posredniku kupca ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem obveznosti iz pogodbe ali za drugo ravnanje ali opustitev, s katerim je kupcu, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku kupca, organa, posredniku organa ali organizacije iz javnega sektorja, prodajalcu ali njegovemu predstavniku, zastopniku, posredniku, je ta pogodba nična.

Kupec bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

* 1. člen

Morebitne spremembe ali dopolnitve te pogodbe veljajo samo v pisni obliki in v primeru, da jih podpišeta obe pogodbeni stranki.

Če katerokoli od določil te pogodbe je ali postane neveljavno, to ne vpliva na ostala določila te pogodbe. Neveljavno določilo se nadomesti z veljavnim, ki mora čim bolj ustrezati namenu, ki sta ga želeli doseči pogodbeni stranki z neveljavnim določilom.

Prodajalec s podpisom te pogodbe jamči, da mu je poznan predmet pogodbe, da je seznanjen z razpisnimi zahtevami in s tehnično dokumentacijo, ter da so mu razumljivi in jasni pogoji in okoliščine za pravilno izvedbo dobave blaga. Prodajalec se strinja, da lahko kupec prekine pogodbeno razmerje v primeru nespoštovanja določil pogodbe in določil javnega naročanja, brez odškodninske odgovornosti do prodajalca.

Pogodbeni stranki soglašata, da predstavljajo tehnični podatki, dokumentacija, poslovne informacije ter drugi podatki in informacije, ki izvirajo iz tega pogodbenega razmerja oziroma v zvezi z njim, ali iz siceršnjega opravljanja dejavnosti ene ali druge pogodbene stranke, poslovno skrivnost, ki sta jo dolžni varovati ves čas veljavnosti pogodbe, razen podatkov, ki po veljavnih predpisih štejejo za javne.

* 1. člen

Pogodbeni stranki se obvezujeta, da bosta uredili vse, kar je potrebno za izvršitev te pogodbe in da bosta ravnali kot dobra gospodarstvenika. Za urejanje razmerij, ki niso urejena s to pogodbo se uporabljajo določila Obligacijskega zakonika.

* 1. člen

Pogodba je sklenjena in prične veljati z dnem, ko jo podpišeta obe pogodbeni stranki pod pogojem, da prodajalec kupcu predloži finančno zavarovanje dobre izvedbe pogodbenih obveznosti v roku, v višini in z veljavnostjo, kot je določena v 22. členu te pogodbe.

Glede garancijskih določil velja ta pogodba do poteka vseh garancijskih rokov.

* 1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava, s strani prodajalca ali podizvajalca ali
* če bo kupec seznanjen, da je pristojni državni organ pri prodajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,
* opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve kupca s kršitvijo mora ta o tem obvestiti prodajalca v desetih (10) dneh.

Prodajalec lahko v roku, ki ga določi kupec, ki pa ne sme biti daljši kot petnajst (15) dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko prodajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če prodajalec ni predložil dokazov za podizvajalca ali če jih je, pa kupec oceni, da ti ukrepi ne zadoščajo, lahko prodajalec zamenja podizvajalca v roku, ki ga določi kupec in ne sme biti daljši od petnajst (15) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe.

Če prodajalec ni predložil dokazov zase ali za podizvajalca ali če jih je, pa kupec oceni, da ti ukrepi ne zadoščajo, ali če prodajalec ne prevzame dobav sam ali predlaga novega podizvajalca ali če kupec v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve kupca s kršitvijo in do izteka veljavnosti pogodbe še najmanj šest (6) mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, kupec pa mora nov postopek oddaje javnega naročila začeti nemudoma, vendar najkasneje v šestdesetih (60) dneh od seznanitve s kršitvijo. Če kupec v tem roku ne začne novega postopka javnega naročila, se šteje, da je pogodba razvezana šestdeseti (60.) dan od seznanitve s kršitvijo.

* 1. člen

Ta pogodba v celoti zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

* 1. člen

Pogodba je sestavljena in podpisana v petih (5) enakih izvodih, od katerih prejme kupec tri (3) izvode in prodajalec dva (2) izvoda.

Ljubljana, dne \_\_\_\_\_\_\_\_\_\_\_\_\_\_, dne

KUPEC: PRODAJALEC:

JAVNO PODJETJE

VODOVOD KANALIZACIJA SNAGA d.o.o.

Direktor: Direktor:

David Polutnik

|  |  |  |
| --- | --- | --- |
|  | ZAVAROVANJE DOBRE IZVEDBE OBVEZNOSTI | ***Priloga 7/1*** |

MENIČNA IZJAVA

**za zavarovanje dobre izvedbe obveznosti**

V skladu s pogodbo št. **VKS-178/23 – Dobava komunalnih strojev** (v nadaljevanju: blago), sklenjeno dne \_\_\_\_\_\_\_\_\_\_\_ , med kupcem JP VOKA SNAGA d.o.o. (v nadaljevanju: upravičenec) in prodajalcem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: zavezanec), je zavezanec dolžan izvesti dela in dobave v količini, po ceni in v kvaliteti kot je opredeljeno v navedeni pogodbi.

Kot garancijo za dobro izvedbo pogodbenih obveznosti mi kot zavezanec izdajamo eno (1) podpisano in žigosano bianko menico v višini 7.000,00 EUR (z besedo: sedem tisoč evrov in 00/100) s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime in priimek) (Funkcija zastopnika) (Podpis)

Pooblaščamo upravičenca, da v primeru, če mi kot zavezanec ne bomo izpolnili pogodbenih obveznosti v dogovorjeni kvaliteti, količini ali rokih, opredeljenih v zgoraj citirani pogodbi, da:

* izpolni bianko menico v višini do 7.000,00 EUR (z besedo: sedemtisoč evrov in 00/100),
* da izpolni vse druge sestavne dele menic, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina.

V primeru spremembe upnika predmetnih terjatev, veljajo določbe tega pooblastila tudi v korist novih upnikov.

Pooblaščamo upravičenca, da menico po potrebi domicilira pri katerikoli banki, pri kateri imamo odprt račun.

S to menično izjavo pooblaščamo \_\_\_\_\_\_\_\_\_\_\_\_\_\_\_\_\_\_\_ (*navedba banke*), da v breme našega transakcijskega računa št. SI56 \_\_\_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_ .

Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico.

S podpisom tega pooblastila soglašamo, da upravičenec, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Priloga: ena (1) bianko menica

Kraj, datum Žig Izdajatelj menice:

|  |  |  |
| --- | --- | --- |
|  | ZAVAROVANJE ODPRAVE NAPAK V GARANCIJSKI DOBI | ***Priloga 7/2*** |

*VZOREC*

MENIČNA IZJAVA

**za zavarovanje odprave napak v garancijski dobi**

V skladu s pogodbo **št. VKS-178/23 za Dobavo komunalnih strojev**,sklenjeno dne \_\_\_\_\_\_\_\_\_\_\_\_\_\_, med kupcem JP VOKA SNAGA d.o.o. (v nadaljevanju: upravičenec), in prodajalcem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: zavezanec), je zavezanec dolžan po prevzemu predmeta pogodbe v garancijskem roku odpraviti vse ugotovljene napake in pomanjkljivosti skladno z določili zgoraj citirane pogodbe.

Kot garancijo za zavarovanje odprave napak v garancijski dobi mi kot zavezanec izdajamo eno (1) bianko menico v višini 7.000,00 EUR (z besedo: sedem tisoč evrov in 00/100) s pooblastilom za njeno izpolnitev in unovčenje, na kateri so podpisane pooblaščene osebe za zastopanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Ime in priimek) (Funkcija zastopnika) (Podpis)

Pooblaščamo upravičenca, da v primeru, če mi kot zavezanec ne bomo izpolnili pogodbenih obveznosti v dogovorjeni kvaliteti, količini ali rokih, opredeljenih v zgoraj citirani pogodbi, da:

* izpolni bianko menico v višini do 7.000,00 EUR (z besedo: sedem tisoč evrov in 00/100),
* da izpolni vse druge sestavne dele menic, ki niso izpolnjeni,
* da po potrebi zapiše na menici tudi katerokoli menično klavzulo, ki sicer ni bistvena menična sestavina.

V primeru spremembe upnika predmetnih terjatev, veljajo določbe tega pooblastila tudi v korist novih upnikov.

Pooblaščamo upravičenca, da menico po potrebi domicilira pri katerikoli banki, pri kateri imamo odprt račun.

S to menično izjavo pooblaščamo \_\_\_\_\_\_\_\_\_\_\_\_\_\_\_\_\_\_\_ (*navedba banke*), da v breme našega transakcijskega računa št. SI56 \_\_\_\_\_\_\_\_\_\_\_\_\_\_\_\_\_\_ unovči predloženo menico najkasneje do \_\_\_\_\_\_\_\_\_\_\_\_ .

Pooblaščamo tudi katerokoli banko, pri kateri bi imeli odprt račun, da v breme našega transakcijskega računa unovči predloženo menico.

S podpisom tega pooblastila soglašamo, da upravičenec, opravi poizvedbe o številkah transakcijskih računov pri katerikoli banki, finančni organizaciji ali upravljavcu baz podatkov o računih.

Zavezujemo se, da tega pooblastila ne bomo preklicali.

Priloga: ena (1) bianko menica

Kraj, datum Žig Izdajatelj menice:

1. [↑](#footnote-ref-1)